Page:Oxford Book of English Verse 1250-1900.djvu/451

 373. Edward, Edward

'Why does your brand sae drop wi' blude, Edward, Edward? Why does your brand sae drop wi' blude, And why sae sad gang ye, O?' 'O I hae kill'd my hawk sae gude, Mither, mither; O I hae kill'd my hawk sae gude, And I had nae mair but he, O.'

'Your hawk's blude was never sae red, Edward, Edward; Your hawk's blude was never sae red, My dear son, I tell thee, O.' 'O I hae kill'd my red-roan steed, Mither, mither; O I hae kill'd my red-roan steed, That erst was sae fair and free, O.'

'Your steed was auld, and ye hae got mair, Edward, Edward; Your steed was auld, and ye hae got mair; Some other dule ye dree, O.' 'O I hae kill'd my father dear, Mither, mither; O I hae kill'd my father dear, Alas, and wae is me, O!'

dule ye dree] grief you suffer.